EkBass/fiwiki-20250220-pages-articles huggingface dataset:
Decrowning

Decrowning on helsinkiläisen Amoral-yhtyeen toinen studioalbumi vuodelta 2005. == Kappaleet == # # # # # # # # # # #Wild Side (Mötley Crüe -cover)¹ ¹ Ainoastaan Japanin-painoksella. == Jäsenet == * Ben Varon – kitara * Silver Ots – kitara * Niko Kalliojärvi – laulu * Erkki Silvennoinen – basso * Juhana Karlsson – rummut === Vierailijat === * Ari Perkele (Dauntless) – taustalaulu * Sami Helle (Dauntless) – taustalaulu * J (Elenium) – taustalaulu * Markus Vanhala (Omnium Gatherum) – kitara == Arvostelut == * Blabbermouth: Blabbermouth * Imperiumi: 8½/10 * Soundi: Soundi ==Lähteet== == Aiheesta muualla == * * Luokka:Amoralin albumit Luokka:Vuoden 2005 albumit Luokka:Janne Saksan tuottamat albumit
Inversio

Inversio on alun perin latinankielinen sana, joka tarkoittaa käännöstä. Sillä on eri tieteenaloilla seuraavia erityismerkityksiä: * inversio, meteorologiassa tilanne, jossa lämpötila nousee korkeammalle ilmakehään mentäessä * inversio-ongelma, fysiikassa ongelmatyyppi, jossa jokin fysikaalinen ominaisuus pyritään määrittämään epäsuorien havaintojen pohjalta * inversio, musiikissa soinnun, melodian tai intervallien kääntäminen * inversio, geometriassa peilaus ympyrän suhteen. * inversio, psykoanalyysissä Norberto R. Keppen teoria, jonka mukaan ihminen kateuden vuoksi havaitsee maailmaa nurin päin: esimerkiksi pitää pahaa hyvänä ja hyvää pahana, rakkautta vaarallisena ja sotaa tarpeellisena, todellisuutta epämiellyttävänä ja riistoa edistyksenä * kääntymä, perinnöllisyystieteessä kromosomimutaatio, jossa tietty osa kromosomista on kääntynyt kromosomin normaalista asennosta poiketen 180 astetta. * inversio, anatomiassa nilkkanivelen taipumistapa, vastakohtana eversio.
Robert Sternberg

Robert J. Sternberg (s. 8. joulukuuta 1949 Newark, New Jersey, Yhdysvallat) on yhdysvaltalainen psykologi. Hän on tutkinut muun muassa älykkyyttä, viisautta, luovuutta ja rakkauden sekä vihan psykologiaa. Sternberg on toiminut muun muassa dekaanina Tuftsin yliopistossa ja PACE-keskuksen johtajana siirryttyään sinne Yalen yliopistosta, jossa hänellä oli psykologian professuuri. Sternberg on saanut psykologian alalla lukuisia kansallisia ja kansainvälisiä huomionosoituksia sekä palkintoja. Hänellä on myös neljä eurooppalaista kunniatohtorin arvoa (Espanja, Ranska, Belgia, Kypros). Sternberg on yksi eniten viitatuista tutkijoista psykologian oppikirjoissa. Hän on laatinut yli 950 referee-julkaisua ja kuuluu muun muassa Contemporary Psychology -lehden toimituskuntaan. Vuonna 2003 hän toimi APA:n (American Psychological Association) puheenjohtajana. Sternbergin ”rakkaus on tarina” -teoriassa ihmisten välillä syntyvien parisuhteiden luonne riippuu siitä, millaisia sisäisiä tarinoita rakkaudesta osapuolet toteuttavat. Haastattelututkimusten pohjalta Sternberg on löytänyt 26 erilaista rakkaustarinan tyyppiä. Jokainen näistä tarinoista sisältää selvästi erottuvia etuja ja haittoja, ja monet niistä ovat yhteen sovittamattomia. Parisuhteen osapuolet siis pyrkivät toteuttamaan parisuhteessaan omaa rakkaustarinaansa ja näkemään myös kumppaninsa oman rakkaustarinansa viitekehyksestä. Mikäli molempien osapuolten tarinat sopivat yhteen, parisuhteella on paremmat edellytykset toimia kuin, jos heidän tarinansa ovat ristiriitaiset keskenään. Sternberg on analysoinut rakkaudessa kolme elementtiä: 1) läheisyys, 2) intohimo ja 3) omistautuminen. Erilaisia rakkauden vaiheita ja lajeja ovat: * Pitäminen (ystävyys): läheisyys * Ihastuminen (rakkaus ensi silmäyksellä): intohimo * Tyhjä rakkaus (hyväntekeväisyys): omistautuminen * Romanttinen rakkaus: intohimo ja läheisyys * Kumppanirakkaus: läheisyys ja omistautuminen * Kohtalokas rakkaus (pyörremyrskyromanssi): omistautuminen ja intohimo * Täyteläinen rakkaus: läheisyys, omistautuminen ja intohimo ==Sternbergin teoksia== * Rakkaus on tarina – sisäiset tarinat parisuhteissa (Love is a story – a new theory of relationships; Art House, 2005) Luokka:Yhdysvaltalaiset psykologit Luokka:Vuonna 1949 syntyneet Luokka:Elävät henkilöt
MC (hip hop)

MC on hip hop -piireissä käytetty nimitys rap-muusikosta. Se juontuu englannin kielen sanoista master of ceremonies () tai microphone controller. MC tuottaa riimeillä hip hop -musiikkiin räppäystä eli ”puhelaulua” ja (joissain tapauksissa) laulua. Ensimmäisiä tällaisia oli esimerkiksi Kool Moe Dee, joka haastoi MC Busy Been sekä MC EnaqPanen räppäyksellä eikä yleisön tunnelmaa nostattavalla funk-tyylisellä räpillä. Suomen ensimmäisenä MC:nä pidetään General Njassaa. Hip Hop MC -ryhmän kollektiivinen substantiivi on MC:iden ”ministeriö”.https://www.discogs.com/master/865326-Organk-The-Orange-Tape == Lähteet == Luokka:Hip hop -musiikki Luokka:Lyhenteet
Venno Vanamölder

Venno Vanamölder (s. 7. elokuuta 1963) on virolainen muusikko, joka on soittanut rumpuja yhtyeissä Verine Pühapäev, J.M.K.E., Vürst Trubetsky & J. M. K. E. ja P.W.A.. Muusikon töiden ohella Vanamölder on toiminut ainakin logistiikkatyöläisenä. Vanamölder perusti Verine Pühapäev -yhtyeen, joka oli Viron ensimmäisen hardcore punk -yhtye. Se joka oli toiminnassa vuosina 1982–1983. Tämän jälkeen Vanamölder täytyi mennä kahdeksi vuodeksi armeijaan. Armeijasta tultuaan hän liittyi rumpaliksi Villu Tammen kokoamaan punk rock -yhtyeeseen J.M.K.E.. Vuosina 1989–1998 Vanamölder soitti P.W.A.-yhtyeessä. ==Lähteet== Luokka:Virolaiset rockmuusikot Luokka:Virolaiset rumpalit Luokka:Vuonna 1963 syntyneet Luokka:Elävät henkilöt
Persepolis

Persepolis ( 'persialaisten kaupunki') oli muinaisen Persian valtakunnan pääkaupunki Akhaimenidien hallitsijasuvun aikana. Kaupungin perusti kuningas Dareios I vuonna 518 eaa. ja se tuhoutui vuonna 330 eaa. Persepoliin rauniot sijaitsevat nykyisen Iranin Fārsin provinssin alueella, linnuntietä noin 49 kilometriä (maanteitse 57 km) Šīrāzista koilliseen ja noin 660 kilometriä Teheranista etelään. ==Historia== Persepolista alettiin rakentaa vuosien 518–515 eaa. välillä, koska kuningas Dareios I halusi siirtää hallinnollisen pääkaupunkinsa pois Pasargadaista. Kaupungin sijainniksi valittiin syrjäinen vuoristoseutu. Dareios raivasi sieltä tasangon ja rakennutti sille 125 000 neliömetrin suuruisen ja 20 metrin korkuisen tasanteen, jolle hän perusti kaupungin. Rakennukset tehtiin kalkkikivestä ja savitiilistä. Kaupungin alle kaivettiin viemäritunnelit ja vuoren juurelle korotettu sadevesisäiliö. Vuonna 515 eaa. aloitettiin palatsiin vievien leveiden portaikkojen rakentaminen. Kaupunki koostui yhdeksästä osasta, joihin kuului saleja, kaksi palatsia, haaremi, aarrekammio, portti ja kuninkaan hautakammio. Darius I rakennutti näistä kolme, ja loput rakennuttivat hänen seuraajansa, etenkin Kserkses I ja Artakserkses I mutta myös Artakserkses II, Artakserkses III ja muut kuninkaat. Kaupungissa oli myös asuinrakennuksia, tori ja muita rakennuksia, joiden käyttötarkoitusta ei tiedetä. Ylhäisö ilmeisesti asui korotetulla tasanteella ja tavalliset ihmiset alempana. Kaupunkia ympäröi kolme muuria, jotka eivät ole säilyneet. Muureilla oli vartiotorneja, ja korkein muureista oli 27 metriä korkea. Neljä kilometriä Persepolista koilliseen Naqš-e-Rustemissa on kallioon hakattu Dareios I:n ja kolmen muun kuninkaan haudat. Koska Persepoliihin oli vaikea päästä talven sadekaudella, Akhaimenidien valtakuntaa hallinnoitiin myös muista kaupungeista. Kuninkaalliset asuivat Persepoliissa keväällä ja kesällä. Kaupunki näyttää toimineen seremoniakeskuksena, jonne vasallivaltioiden edustajat tulivat tapaamaan kuningasta. Sijainti oli salainen ulkomaailmalta, mikä teki kaupungista turvallisen paikan säilöä arvotavaroita. Kreikkalaiset löysivät kaupungin vuonna 330 eaa. kun Aleksanteri Suuri poltti ja ryösti sen. Hävityksen jälkeen kaupungista jäi jäljelle vain pylväitä, joitain seiniä ja oviaukkoja. Rauniot löydettiin hiekasta ja tunnistettiin Persepoliiksi vuonna 1618, ja ammattimaiset kaivaukset aloitettiin vuonna 1931. Kaupungista on löydetty paljon nuolenpääkirjoituksia. Se nimettiin Unescon maailmanperintökohteeksi vuonna 1979 ja on nykyisin suosittu turistikohde. Persepolis oli Persian valtakunnan 2500-vuotisjuhlan päänäyttämö vuonna 1971. == Lähteet == ==Aiheesta muualla== *Persepolis Luokka:Arkeologiset kohteet Iranissa Luokka:Unescon maailmanperintökohteet Iranissa Luokka:Fārs Luokka:Seulonnan keskeiset artikkelit
14 tuntia

14 tuntia (Fourteen Hours) on amerikkalainen mustavalkoinen elokuva, jonka ohjasi Henry Hathaway. Se sai ensi-iltansa vuonna 1951. Grace Kelly nähdään tässä elokuvassa ensimmäisessä elokuvaroolissaan, mistä elokuva nykyisin parhaiten tunnetaan. == Juoni == Hotellin huonepalvelun tarjoilija huomaa varhain aamulla että mies jolle hän oli juuri vienyt aamiaisen on kiivennyt ikkunan ulkopuolella 14. kerroksessa kulkevalle kapealle reunukselle ja uhkaa hypätä alas. Tarjoilija ilmoittaa hotellin johtajalle tilanteesta, samaan aikaan ulkopuolella partioiva poliisi Charlie Dunnigan näkee miehen ja tekee ilmoituksen poliisipiiriin, jonka jälkeen hän menee hotellihuoneeseen puhumaan miehelle. Kun hän puhuu miehen kanssa hän esittää miehelle olevansa toinen hotellin vieras. Hotellin apulaisjohtaja Moksar’in saapuessa paikalle, lähettää hän Dunniganin huoneesta pois, ja tämä menee kadulle ohjaamaan paikalle saapunutta uteliasta yleisöä. Kun paikalle hälytetyt psykiatrit saapuvat huoneeseen Bellevuen sairaalasta mies kieltäytyy puhumasta heidän kanssaan, ja suostuu puhumaan vain Dunniganin kanssa. == Rooleissa == == Lähteet == == Aiheesta muualla == * * * Luokka:Vuoden 1951 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Henry Hathawayn ohjaamat elokuvat Luokka:Yhdysvaltalaiset draamaelokuvat
Olympia

Olympia viittaa seuraaviin: == Maantieteessä == * Olympia, antiikin kreikkalainen pyhäkköalue, jossa järjestettiin Olympian kisat, joista olympialaiset saivat alkunsa * Archaía Olympía, kunta ja kylä Eliksen alueyksikössä Kreikassa * Olympia, entinen provinssi entisessä Eliksen prefektuurissa Kreikassa * Olympia, yhdysvaltalaisen Washingtonin osavaltion pääkaupunki == Urheilussa == Olympia varsinkin yhdyssanojen alkuosana viittaa yleensä olympiakilpailuhin rakennettuihin suorituspaikkoihin: * Olympiastadion, olympialaisia varten rakennettuja stadioneita isäntäkaupungeissa ** Olympiabakken, laskettelurinne Norjassa ** Olympiaschanze, hyppyrimäki Sveitsissä ** Große Olympiaschanze, hyppyrimäki Saksassa ** Kleine Olympiaschanze, hyppyrimäki Saksassa * Olympia, laskettelurinne Ruotsissa * Olympia, laskettelurinne Italiassa == Aluksia == * M/S SPL Princess Anastasia, aikaisemmin M/S Olympia -nimellä kulkenut Viking Linen alus === Yhdysvaltain laivasto === * USS Olympia (C-6), risteilijä * USS Olympia (SSN-717), Los Angeles -luokan ydinsukellusvene == Muita merkityksiä == *Olympia, naisen etunimi *Olympia, Leni Riefenstahlin ohjaama propagandistinen dokumenttielokuva Berliinin olympialaisista 1936 *Olympia, Édouard Manet’n maalaus vuodelta 1863 * Olympia-teatteri, viihdemusiikkiin erikoistunut konserttisali Pariisissa * Olympia, Suomessa valmistettu vene-/maamoottorimerkki * Olympia, Suomen Polkupyörä- ja Konetehtaan polkupyörämerkki * Olympia, saksalaisen AEG:n perustama kirjoituskonemerkki * Olympia, elokuvateatteri Turussa * Kino Olympia, elokuvateatteri Hangossa. == Katso myös == * Olimpia * Olympias * Olympos
Vürst Trubetsky & J. M. K. E.

Vürst Trubetsky & J. M. K. E. (Vürst Trubetsky & Joodikud Moskva Kohviku Eest) oli vuosina 1986-1988, 2001 ja 2006 vaikuttanut virolainen punk-yhtye, jonka esittämä materiaali on tullut myöhemmin tunnetuksi lähinnä Vennaskond-yhtyeen esittämänä. Yhtyeessä vaikuttivat kaksi Viron tunnetuinta punk-muusikkoa, Villu Tamme ja Tõnu Trubetsky, ja sitä onkin usein kutsuttu virolaisen punk- musiikin "dream-teamiksi". Yhtyeen materiaalia on julkaistu CD-levyllä nimeltä Rotipüüdja, joka sisältää 16 live-äänitystä ja J.M.K.E.:n C-kasetilla Rumal nali. ==Kokoonpano== * Tõnu Trubetsky, laulu * Villu Tamme, kitara * Tarvo Hanno Varres, basso * Venno Vanamölder, rummut * Kirsti Kongas, viulu * Keesi Kapsta, viulu == Aiheesta muualla == * Vürst Trubetsky & J. M. K. E. * Vürst Trubetsky & J. M. K. E. Luokka:Virolaiset punkyhtyeet
Koagulaatio

Kemiassa: Yleisesti käytetty termi, koagulaatio, tarkoittaa kemiassa tapahtumaa, jossa ulkoisten tekijöiden, esim. lämpötilan, voimakkaan hapon, emäksen, raskasmetallien tai alkoholien vaikutuksesta valkuaisaineen rakenne tuhoutuu peruuttamattomasti. Esimerkkeinä annetaan usein kananmunan paistamisessa valkuaiselle tapahtuva kemiallinen muutos. Ensimmäisessä vaiheessa valkuaisainemolekyylien kierteinen kemiallinen rakenne avautuu ja sitä kautta molekyylien vesiliukoisuus laskee. Tämän vaiheen nimi on denaturaatio. Tämän tapahtuman jälkeen valkuaisainemolekyylit saostuvat, koska auenneiden valkuaisainemolekyylien rakenneosien välille muodostuu uusia sidoksia – valkuaisaine siis hyytyy. Ammattisanastona: Aerosolifysiikassa koagulaatiolla tarkoitetaan aerosolihiukkasten törmäämistä ja takertumista toisiinsa kaasumaisessa väliaineessa. Toisiinsa törmäävät hiukkaset voivat kimmota toisistaan, sulautua yhdeksi suuremmaksi pallomaiseksi hiukkaseksi tai takertua toisiinsa muodostaen useasta erillisestä hiukkasesta koostuvan agglomeraatin. Koagulaatio kasvattaa siten suurempien aerosolihiukkasten kokoa ja poistaa pienempiä hiukkasia. Näin ollen hiukkaskokojakauma painottuu suurempiin hiukkasiin ja hiukkasten lukumääräpitoisuus pienenee. Hiukkaskokoluokkien a ja b välisten törmäysten lukumäärä J_{ab} aika- ja tilavuusyksikköä kohden eli koagulaationopeus määritellään: J_{ab} = \beta_{ab} N_a N_b jossa alaindeksit a ja b viittaavat koaguloituviin hiukkaskokoluokkiin a ja b, \beta_{ab} on hiukkasten a ja b ominaisuuksista riippuva koagulaatiokerroin ja N_a ja N_b ovat hiukkaskokoluokkien a ja b lukumääräpitoisuudet. Mikäli kaikki törmäykset eivät johda koaguloitumiseen, voidaan yhtälön oikealle puolelle lisätä vielä törmäystehokkuutta kuvaava termi. Brownin liikkeestä johtuva terminen koagulaatio on tärkein koagulaatiomekanismeista. Brownin liike on kaasumolekyylien ja hiukkasten satunnaista lämpöliikettä, jonka määrä riippuu lämpötilan lisäksi hiukkasten massasta. Satunnaisen liikkeen johdosta hiukkaset joutuvat kosketusetäisyydelle ja voivat koaguloitua. Suuret hiukkaset liikkuvat vähemmän Brownin liikkeen vaikutuksesta. Pienet hiukkaset liikkuvat nopeammin kun taas suuremmilla on enemmän törmäyspinta-alaa. Sen vuoksi koagulaatio on tehokkainta keskenään huomattavan erikokoisten hiukkasten välillä. Kinemaattisella koagulaatiolla tarkoitetaan ulkoisen voiman ansiosta samaan suuntaan kulkevien hiukkasten törmäämistä toisiinsa johtuen niiden nopeuserosta. Tärkein kinemaattisen koagulaation aiheuttaja luonnollisissa prosesseissa on painovoima. Suuremmat hiukkaset putoavat suhteessa pienemmän ilmanvastuksensa vuoksi nopeammin kuin pienet hiukkaset ja siten pudotessaan törmäävät alapuolellaan oleviin hitaammin putoaviin hiukkasiin. Painovoiman lisäksi hiukkasten nopeusero voi aiheutua väliaineen paikallisista nopeuseroista, turbulenssista tai hiukkasten välisistä sähköisistä vuorovaikutuksista. ==Katso myös== *Koagulointi Luokka:Aerosolifysiikka
Puntala-rock

Puntala-rock on vuosittain Lempäälässä järjestettävä punk-festivaali. Se on punk-kulttuurin kannalta merkittävä, sillä muita vastaavia punkiin keskittyneitä rock-festivaaleja ei Suomessa järjestetä. Pääjärjestäjänä on Lempäälän karuselli ry (LeKa). Puntala-rockin historia alkaa jo 1980-luvulta. 1990-luku oli hiljaiseloa, mutta vuonna 2000 tapahtuma palasi takaisin kalentereihin. Festivaali ajoittuu heinäkuun viimeiselle viikonlopulle. Festivaalialueena toimii Puntalan leirialue, joka sijaitsee noin 15 km Lempäälän keskustasta Pirkkalan suuntaan. Puntala-rock peruutettiin koronavuosina 2020 ja 2021. Puntala-rockissa ei ole ikärajaa. ==Aiheesta muualla== * Puntala-rockin verkkosivut. Luokka:Lempäälä Luokka:Punkfestivaalit Luokka:Punk Suomessa Luokka:Rockfestivaalit Suomessa
Antonov An-26

Antonov An-26 Nato:”Curl” IATA:”AN6” ICAO:”AN26” Romanian ilmavoimien Antonov An-26 Royal International Air Tattoossa 2005 Kuvaus Tyyppi Antonov An-24:stä kehitetty sotilaskuljetuskone Miehistö 4 Matkustajamäärä 40 Ensilento 1968 Valmistaja Antonov Valmistusmäärä 1 410 Mitat Pituus 23,80 m Kärkiväli 29,20 m Siipipinta-ala 75 m² Siipimassa 320 kg/m² Korkeus 8,58 m Massa Tyhjänä 14 750 kg Lentoonlähdössä 24 000 kg Voimanlähde Moottori 2 x ZMKB Progress (Ivženko) Al-24VT Teho 2 x 2 103 kW Suoritusarvot Lentonopeus 440 km/h 6 000 m:ssä Huippulentonopeus 540 km/h 6 000 m:ssä Laskeutumisnopeus 175 km/h Nousukiito 640 m Laskukiito 610 m Lentomatka 2 550 km Lakikorkeus 7 500 m Antonov An-26 on neuvostoliittolais-venäläinen Antonov An-24:stä kehitetty keskipitkän ja lyhyen matkan sotilaskuljetuslentokone, josta tuli yleinen Varsovan liiton maissa. Konetyyppiä käytetään edelleen mm. kaupallisilla rahtilennoilla. ==Konetyypille sattuneita lento-onnettomuuksia== 9\. maaliskuuta, 2016 syöksyi Bengalinlahden matalaan rantaveteen Antonov An-26 -kone. Operaattorina toimi True Aviation. Onnettomuudessa kuoli 3 ihmistä. Kone nousi ilmaan Bangladeshista. 25\. syyskuuta, 2020 Itä-Ukrainassa putosi maahan Antonov An-26 -tyypin kone, lähellä Malynivkaa Harkovan liepeillä. Lentoturmassa kuoli 26 henkeä, joista 18 sotilasilmailun opiskelijoita; vain eräs 20-vuotias lentokadetti selviytyi hengissä onnettomuudesta.https://www.aviation24.be/miscellaneous/accidents/military- antonov-an-26-crashes-in-eastern-ukraine-at-least-22-dead/ Viitattu 6.7.2012. 6\. heinäkuuta, 2021 Kamtsatkan niemimaalla Ohotanmeren lähettyvillä putosi Antonov An-26. Kone oli matkalla Petropavlovsk-Kamtšatskista Palanaan. Onnettomuudessa kuoli 28 ihmistä.https://www.reuters.com/world/europe/plane- with-29-people-board-goes-missing-russias-far-east-tass-2021-07-06/Viitattu 6.7.2021. 24\. helmikuuta, 2022 Venäläinen sotilaskuljetuskone An-26 syöksyi maahan eteläisellä Venäjällä, lähellä Ukrainan rajaa sijaitsevalla Voronezhin alueella. Lentoturmassa kuoli koko miehistö. Turman syyksi epäillään teknistä vikaa. == Lähteet == * ===Viitteet=== ==Aiheesta muualla== *Jakovlevin tiedote *Aviaport An-026 Luokka:Neuvostoliittolaiset kuljetuskoneet Luokka:1960-luvun kuljetuskoneet Luokka:Rahtikoneet
Jaipur

Jaipur (hindiksi: जयपुर) on Rajasthanin osavaltion pääkaupunki Intiassa. Jaipurin perusti maharadža Jai Singh II vuonna 1727. Vuoden 2011 laskennassa Jaipurissa oli noin 3,07 miljoonaa asukasta. == Kaupunkikuva ja nähtävyydet == Jaipur on harvinaisuus Intian esimodernien kaupunkien joukossa. Sen kadut ovat leveitä ja säännöllisiä. Merkittävä nähtävyys on palatsikompleksi Hawa Mahal. Viisikerroksinen palatsi on rakennettu punaisesta ja vaaleanpunaisesta hiekkakivestä. Maharadža Sawai Pratap Singh rakennutti sen 1797. Toinen merkittävä rakennus on Jantar Mantar, Jai Singhin observatorio. ==Liikenne== Jaipurin kansainvälinen lentoasema palvelee kaupunkia ja sen ympäristöä. ==Lähteet== ==Aiheesta muualla== *Kaupungin verkkosivusto Luokka:Rajasthanin kaupungit Luokka:Intian osavaltioiden pääkaupungit Luokka:Seulonnan keskeiset artikkelit Luokka:Unescon maailmanperintökohteet Intiassa
Puntalan leirintäalue

Puntala on Lempäälän kunnassa sijaitseva leirintäalue. Puntalassa järjestetään vuosittain yksi Suomen tärkeimmistä punk-festivaaleista Puntala-rock.Kesän rämisevin festari tulee taas – Puntala-Rock 2013 Puntalan omistaa Lempäälän kunta ja paikkaa vuokrataan myös muille käyttäjille. ==Lähteet== Luokka:Lempäälä Luokka:Suomen leirintäalueet
Vejle

pienoiskuva|Tuulimylly Vejlessä ja tyypillinen tanskalainen talo. Tuulimylly on yksi Vejlen nähtävyyksistä ja tunnuksista, ja se näkyykin lähes joka puolelle kaupunkia. Vejle on Tanskassa Etelä-Tanskan alueella sijaitsevan Vejlen kunnan keskustaajama. Vuoden 2012 alussa taajamassa oli 51 804 asukasta. Taajama on Etelä-Tanskan alueen pääkaupunki. Vejle ympärillä oleva luonto on rikasta. Laakson seinämillä kasvaa metsää ja Dyrehavenin hirvieläinpuistossa laiduntaa japaninpeuroja. Säveltäjä, viulisti ja teatterikapellimestari Jacob Gade syntyi ja vietti lapsuutensa Vejlessä. == Historia == Vejle perustettiin 1100-luvulla saarelle, jokilaakson suistoon. Ensimmäinen maininta kaupungista on vuodelta 1256. Yhdyskunnalle myönnettiin kaupunkioikeudet vuonna 1372, mutta vasta 1800-luvun puolivälissä teollistuminen myötä Vejle muotoutui nykypäivän suosituksi ja varakkaaksi alueensa pääkaupungiksi. == Kulttuuri == === Nähtävyydet === Kaupungissa on kukoistavia kävelykatuja ja historiallisia rakennuksia. Kulttuuria Vejlessä tarjoavat konserttihalli, musiikkitetteri ja kansainvälinen Casino Munkebjerg. Lisäksi kaupungissa pidetään erilaisia kulttuuritapahtumia. Vejlessä on myös useita museoita, muun muassa hiljattain uudistettu Vejlen taidemuseo, joka sisältää merkittäviä kokoelmia Tanskan ja Euroopan kuvataiteesta, ja Økolariet, joka on käytännön oppimiskeskus luonnosta, ympäristöstä ja sähköntuotannosta. Muita nähtävyyksiä ovat muun muassa Vejlen vanhin rakennus Pyhän Nikolain kirkko 1200-luvulta, ja kaupungin maamerkkinä toimiva tuulimylly vuodelta 1847. === Urheilu === Horsensin tunnetuin urheiluseura on jalkapallon Superliigassa pelaava Vejle BK. Joukkue pelaa kotiottelunsa Vejle Stadionilla. ==Lähteet== ==Aiheesta muualla== * Vejlen kunnan kotisivut * Vejle Stadsarkiv: History of Velje * Luokka:Tanskan kaupungit Luokka:Tanskan kuntien keskustaajamat
ElGamal

ElGamal on julkisen avaimen salausmenetelmä, joka perustuu Diffie-Hellman avaimenvaihtojärjestelmään. Menetelmä perustuu logaritmien laskentaan ja sen on esittänyt Taher Elgamal vuonna 1985. ElGamal-menetelmää käyttävät mm. GNU Privacy Guard -ohjelmisto, PGP:n uudemmat versiot ja monet muut salausjärjestelmät. DSA (Digital Signature Algorithm) on ElGamal- allekirjoitusmenetelmän variantti, mutta sitä ei tule sekoittaa ElGamal- algoritmiin. ElGamal voidaan määrittää missä tahansa syklisessä ryhmässä G. Sen turvallisuus riippuu diskreetin logaritmin laskemisesta ryhmässä G. == Algoritmi== ElGamal koostuu kolmesta komponentista: avainten generointi, salausalgoritmi ja salauksen purkualgoritmi. Avainten generointi tapahtuu seuraavasti: Liisa valitsee jonkin syklisen ryhmän G. Olkoon q ryhmän G kertaluku eli alkioiden lukumäärä. Tämä kertaluku määrää Liisan käyttämän salakirjoitusjärjestelmän avaimen pituuden. Seuraavaksi Liisa etsii jonkin ryhmän G primitiivisen alkion g. Primitiivisen alkion ominaisuus on se, että jokainen syklisen ryhmän G alkio voidaan esittää tämän alkion potenssina. Tämän eksponentin laskemista kutsutaan ryhmän G diskreetin logaritmin probleemaksi. Liisa valitsee satunnaisen luvun x joukosta \lbrace 0,1,...,q-1\rbrace. Liisa laskee ryhmän G alkion h = g^x. Liisa julkaisee käyttämänsä syklisen ryhmän G, sen kertaluvun q, primitiivisen alkion g ja laskemansa alkion h. Nämä muodostavat hänen julkisen avaimensa. Luvun x Liisa pitää salaisena avaimenaan. Salausalgoritmi toimii seuraavasti: Oletetaan, että Roope haluaa lähettää Liisalle salaisen viestin käyttäen Liisan julkistamaa salakirjoitusjärjestelmää. Roope konvertoi aluksi viestinsä ryhmän G alkioksi m käyttäen jotain yksinkertaista ja tunnettua koodausta (vaikkapa ASCII-koodia). Roope valitsee satunnaisen alkion y lukujoukosta \lbrace 0,1,...,q-1\rbrace. Tämän jälkeen hän laskee ryhmän G alkiot c_1=g^y ja c_2=m\cdot h^y. Roope lähettää Liisalle salakielisen viestin (c_1,c_2). Salauksen purku toimii seuraavasti: Liisa laskee ryhmän G alkion c_2(c_1^x)^{-1}. Nyt c_2(c_1^x)^{-1} = \frac{m\cdot h^y}{g^{xy}} = \frac{m\cdot g^{xy}}{g^{xy}} = m . Ryhmän G kertaluvun q määräämää avaimen pituutta pitemmät viestit joudutaan pilkkomaan avaimen pituutta pienempiin osiin. ElGamal-järjestelmää käytetään kuitenkin varsinaisten viestien salaamisen sijasta yleensä ns. avaimenvaihtojärjestelmänä. Tällöin lyhyt symmetrisen salauksen salakirjoitusjärjestelmän avain vaihdetaan ElGamal- järjestelmää käyttäen ja näin vaihdettua avainta käytetään sitten varsinaisten pitempien viestien salaamiseen. ==Tehokkuus== Viestin salaamiseen ElGamal- järjestelmää käyttäen tarvitaan kaksi potenssiinkorotusta. Nämä potenssiinkorotukset voidaan kuitenkin laskea toisistaan riippumatta. Viestin purkamiseen tarvitaan kuitenkin vain yksi potenssiinkorotus. Desiferoinnissa käytetty laskukaava voidaan nimittäin kirjoittaa muotoon c_2(c_1^x)^{-1}=c_2c_1^{-x}=c_2c_1^{q-x}. Toisin kuin RSA-menetelmässä, laskentaa ei voida nopeuttaa kiinalaista jäännöslausetta käyttäen. == Lähteet == Luokka:Salausalgoritmit
Panna

Panna voi tarkoittaa ainakin seuraavia asioita: * anateema eli panna, syrjäänasettamis- tai erottamistoimi katolisessa kirkossa * valtakunnankirous eli valtakunnanpanna, lainsuojattomuusrangaistus Pyhässä saksalais- roomalaisessa keisarikunnassa * Panna, kaupunki Madhya Pradeshin osavaltiossa Intiassa * Pannan piirikunta, piirikunta Madhya Pradeshin osavaltiossa Intiassa * Pannan kansallispuisto, kansallispuisto Madhya Pradeshin osavaltiossa Intiassa * PANNAfootball, jalkapallosta kehitetty taitopeli
Tuvan autonominen sosialistinen neuvostotasavalta

Tuvan autonominen sosialistinen neuvostotasavalta (Tuvan ASNT) oli Neuvostoliiton hallinnollinen alue Venäjän federatiivisessa sosialistisessa neuvostotasavallassa, joka käsitti nykyisen Tuvan tasavallan alueen. Tuvan ASNT muodostettiin 10. lokakuuta 1961 Tuvan autonomisesta alueesta. Tuvan ASNT lakkasi virallisesti olemasta 31. maaliskuuta 1992, jolloin Tuvasta tuli Venäjän federaatioon kuuluva tasavalta. Tätä ennen Tuva oli kansantasavalta, joka itsenäistyi Qing-Kiinasta vuonna 1911. == Lähteet == Luokka:Tuva Luokka:Autonomiset sosialistiset neuvostotasavallat
Luigi Dallapiccola

thumb|right|220px|Muistolaatta Dallapiccolan asuintalon seinässä Firenzessä. Luigi Dallapiccola (3. helmikuuta 1904 Pisino d’Istria, Itävalta-Unkari [nyk. Pazin, Kroatia] – 19. helmikuuta 1975 Firenze) oli italialainen säveltäjä. Hän opiskeli pianonsoittoa Firenzen konservatoriossa, jossa hän itse toimi professorina vuosina 1931–1967. Dallapiccola sai myös opetusta sävellyksessä Vito Frazzilta. Dallapiccola alkoi saavuttaa tunnettavuutta Mussolinin Italiassa. Hän oli kuitenkin fasistien vastustaja ja joutuikin hengenvaaraan toisen maailmansodan aikana. Esimerkiksi sellaiset aiheet kuin vaino, vankeus ja tyrannian vastustaminen ovat hänen tuotannossaan usein esillä.Presto Classical: Dallapiccola: Quattro Liriche di Antonio Machado Yhdeksi säveltäjän viimeisistä teoksista jäi ooppera Ulisse (1960–1968). Heikkenevä terveys vaikeutti hänen sävellystyötään viimeisinä vuosina. Säveltäjä kuoli keuhkoödeemaan. Ulissen lisäksi Dallapiccolan tuotantoon kuuluvat muiden muassa oopperat Volo di notte (kantaesitetty 1940) ja Vanki (kantaesitetty 1950). Encyclopædia Britannican mukaan säveltäjästä tekee huomionarvoisen 12-säveljärjestelmän hyödyntäminen lämpimässä, emotionaalisessa ilmaisussa.Luigi Dallapiccola (Italian composer) – Britannica Online Encyclopedia. Vuosina 1930–1932 Dallapiccola sävelsi kaksi teosta Kalevalan tekstiin: Due liriche del Kalewala (1930) ja Tre studi (1932). == Lähteet == ==Kirjallisuutta== * Luokka:Italialaiset säveltäjät Luokka:Italialaiset oopperasäveltäjät Luokka:Vuonna 1904 syntyneet Luokka:Vuonna 1975 kuolleet
Garryales

Garryales on kaksisirkkaislahko, joka kuuluu asteridien toiseen pääryhmään Euasteridae I. Lahkon tunnetuimpia edustajia ovat koristekasveina käytetyt kiiltopensaat (Aucuba). Lahkon kasvit ovat puuvartisia kasveja, joiden anatomisia ominaisuuksia ovat korkkijällen esiintyminen epidermissä tai sen alla, putkiloiden porrasmaiset perforaatiot, syysolujen rengashuokoset, ruodin johtojänteiden kaarimaisuus, kivisolujen eli sklereidien esiintyminen ja yksisoluiset karvat. Kasvit ovat kaksikotisia ja kukat ovat pieniä. Niissä on yksilokeroiset sikäimet, joissa on kutakin emilehteä kohden 1–2 kärki- istukallista siemenaihetta. Emin vartalo on enintään lyhyt. Hedelmä on avautumaton. == Heimot == Lahkossa on vain kaksi heimoa, mutta lahkon yhteyteen liittyy kolme heimoa lisää. Varsinaiset lahkoon kuuluvat heimot ovat: * Garryaceae ** 2 sukua, 17 lajia läntisessä Pohjois-Amerikassa, Keski- Amerikassa ja Isoilla Antilleilla sekä Sikkimistä Pohjois-Myanmariin ulottuvalla alueella, Kiinassa, Taiwanissa ja Japanissa. ** synonyymi: Aucubaceae. * Eucommiaceae ** vain yksi laji rohtoparkkipuu (Eucommia ulmoides). Lahkoon yhteyteen liitetyt heimot ovatStevens 2001, viittaus 16.3.2015: * Oncothecaceae (luokiteltu myös lahkoon Icacinales) ** yksi suku, kaksi lajia Uudessa-Kaledoniassa. * Metteniusaceae (luokiteltu myös lahkoon Metteniusales) ** yksi suku, seitsemän lajia Costa Ricassa, Panamassa ja Etelä-Amerikan koillisosassa. * Icacinaceae (luokiteltu myös lahkoon Icacinales) ** 23 sukua, 149 lajia tropiikissa Kiinaan ja Japaniin asti pohjoisessa ** synonyymit: Emmotaceae, Phytocrenaceae, Pleurisanthaceae, Sarcostigmataceae. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === *
Wilhelm Peterson-Berger

Olof Wilhelm Peterson-Berger (27. helmikuuta 1867 Ullånger, Ångermanland – 3. joulukuuta 1942 Östersund) oli ruotsalainen säveltäjä. Peterson-Bergerin tunnetuimpiin teoksiin kuuluu pianosarja Frösöblomster. Muita sävellyksiä ovat mm. sinfoniat Solitudo ja Same-Ätnam, viulukonsertto, joukko yksinlauluja sekä oopperat Ran ja Arnljot. Hän laati itse oopperoidensa ja useiden yksinlaulujensa tekstit kansallisten ruotsalaisten aiheiden pohjalta. Peterson-Berger sai eniten vaikutteita Edvard Griegin ja Richard Wagnerin musiikista. Hän julkaisi vuonna 1913 tutkielman suuresti ihailemastaan Wagnerista kulttuuri-ilmiönä (Richard Wagner som kulturföreteelse). Toivo Haapanen ym. (toim.): Musiikin tietokirja, s. 371. Helsinki: Otava, 1948. Säveltäjänuransa ohella Peterson-Berger toimi 1896–1930 musiikkikriitikkona Dagens Nyheter -lehdessä, ja arvostelijana hän oli erityisen pelätty.Otavan Iso tietosanakirja, osa 6, palsta 1165. Otava 1967. ==Lähteet== ==Kirjallisuutta== * == Aiheesta muualla == * Wilhelm Peterson-Berger i Frösön * Wilhelm Peterson-Berger-institutet Luokka:Ruotsalaiset säveltäjät Luokka:Vuonna 1867 syntyneet Luokka:Vuonna 1942 kuolleet
Sofija Gubaidulina

Sofija Asgatovna Gubaidulina (, ; s. 24. lokakuuta 1931 Tšistopol, Tatarstan) on venäläinen säveltäjä, jota pidetään yhtenä 1900-luvun lopun merkittävimmistä venäläisistä säveltäjistä. Gubaidulinan musiikissa on uskonnollisia vaikutteita. Hän on käyttänyt joissakin teoksissaan epätavallisia soittimia ja soitinyhdistelmiä. Gubaidulinan isä oli tataari ja äiti venäläinen.Kurtz, Michael, 2007. Sofia Gubaidulina: A Biography. 1st English, rev. and expand ed. Bloomington: Indiana University Press (11–14). Hänen alkuperäinen etunimi on tataarilainen Saniyä (Сания).Татар энциклопедиясенең шәхесләр исемлеге. К.: Татар энциклопедиясе институты, 1997, 75нче бит Sofija Gubaidulina syntyi Tatarstanissa ja opiskeli pianonsoittoa ja sävellystä Kazanin konservatoriossa valmistuen vuonna 1954. Myöhemmin hän opiskeli Moskovassa. Omaperäisen sävellystyylinsä takia hän joutui Neuvostoliiton säveltäjäliiton hylkimäksi, eikä hänen musiikkiaan esitetty hänen kotimaassaan. Hänen musiikkiaan esitettiin vain Moskovan underground- piireissä. Tukeaan hänelle esitti muiden muassa Dmitri Šostakovitš.Tiikkaja, Samuli: ”Taiteilijan täytyy löytää vapaus sisältään, sanoo Gubaidulina”. Helsingin Sanomat, 23.7.2008, s. C 2. 1970-luvulla Gubaidulina perusti kansanmusiikkiyhtye Astrejan. Lännessä hän vieraili ensimmäistä kertaa vuonna 1984 Helsingin juhlaviikoilla. Vuodesta 1992 Sofija Gubaidulina on asunut Hampurissa, Saksassa. ==Teoksia== *4 jousikvartettoa, 1971–1993 *Sonnengesang sellolle, kamarikuorolle, lyömäsoittimille ja celestalle 1997, uud. 1998 *Am Rande des Abgrunds, seitsemälle sellolle ja kahdelle waterphonelle, 2002 *Johannes-passio, 2000 *Die Leier des Orpheus viululle, lyömäsoittimille ja jousiorkesterille. 2006 == Lähteet == Luokka:Neuvostoliittolaiset säveltäjät Luokka:Venäläiset säveltäjät Luokka:Vuonna 1931 syntyneet Luokka:Elävät henkilöt
Grażyna Bacewicz

Grażyna Bacewicz (5. helmikuuta 1909 Łódź – 17. tammikuuta 1969 Varsova) oli puolalainen säveltäjä ja viulisti. Hän kuului varhaisimpiin kansainvälistä huomiota saaneisiin puolalaisiin naissäveltäjiin. Bacewicz aloitti pianon- ja viulunsoiton opiskelun isänsä Wincenty Bacewiczin () johdolla. Vuonna 1928 Grażyna Bacewicz pääsi Varsovan konservatorioon, josta hän valmistui vuonna 1932. Tämän jälkeen Bacewicz jatkoi opiskeluaan Pariisissa. Monet Bacewiczin teoksista on sävelletty viululle. Tuotantoon kuuluu muun muassa seitsemän viulukonserttoa, kaksi pianokonserttoa, kuusi sinfoniaa, kamarimusiikkia (muun muassa seitsemän jousikvartettoa) ja pianoteoksia. Luokka:Puolalaiset säveltäjät Luokka:Vuonna 1909 syntyneet Luokka:Vuonna 1969 kuolleet
Elliott Carter

Elliott Cook Carter (11. joulukuuta 1908 New York – 5. marraskuuta 2012 New YorkCarter’s Countinuing Presence. Web Archive 2018.) oli yhdysvaltalainen säveltäjä. Carterin tuotantoon kuuluu muun muassa viisi jousikvartettoa, sinfonioita ja konserttoja. Säveltäjän ainoa ooppera oli What Next? (kantaesitys 1999). Carter syntyi New Yorkissa ja opiskeli Harvardin yliopistossa. Myöhemmin hän siirtyi Pariisiin opiskelemaan musiikkia Nadia Boulanger’n johdolla. Carter palasi Pariisista Yhdysvaltoihin vuonna 1935. Vuosina 1939–1941 hän toimi musiikin, fysiikan, matematiikan ja muinaiskreikan opettajana. Carterin tie säveltäjäksi poikkeaa hänen monista aikalaisistaan siinä, että hän ei käynyt läpi klassis-romanttista välivaihetta, vaan aloitti suoraan uuden musiikin parissa. Hänen varhaisvaiheen tuotantonsa sisältää sinfonian, kaksi balettia, orkesteriteoksen Holiday Overture (1944) ja pianosonaatin (1946), joka sisältää jo enteitä hänen kypsän kauden tyylistään. Vuoden 1950 jälkeen syntynyt Carterin musiikki oli tavallisesti atonaalista ja rytmisesti kompleksista. Kypsän kauden sävellyksissään Carter laajensi kontrapunktin käsitettä: hän sijoitti useita täysin itsenäisiä musiikin kerroksia soimaan päällekkäin. Tämä metrinen modulaatioMusiikin teoria – Tupletit. Siba.fi (Web Archive 2016). on hänen tuotannolleen luonteenomaista. Niinpä Carterin Muunnelmat orkesterille (1953–1955) sisältää uudenlaisen muototyypin, joka poikkeaa perinteisestä “teema ja muunnelmia” -rakenteesta. Teoksen 74-sävelinen teema, sen yhdeksän muunnelmaa ja kaksi ritornelloa ovat jatkuvassa keskinäisessä vuorovaikutuksessa. Carter kuului Yhdysvaltain taiteen ja kirjallisuuden akatemian musiikkijaokseen vuodesta 1956. Hän oli kuollessaan jaoksen pitkäaikaisin nykyjäsen. Carter kuoli kotonaan New Yorkissa marraskuussa 2012. Hän sävelsi ikääntymisestään huolimatta elämänsä loppuun asti. Hänen viimeinen pianosävellyksensä 12 lyhyttä epigrammia valmistui elokuussa. == Lähteet == == Aiheesta muualla == *Elliott Carterin muistokirjoitus Helsingin Sanomissa Luokka:Yhdysvaltalaiset säveltäjät Luokka:Oopperasäveltäjät Luokka:Grammy-palkinnon saajat Luokka:Pulitzer- palkitut Luokka:Yli satavuotiaiksi eläneet yhdysvaltalaiset Luokka:Vuonna 1908 syntyneet Luokka:Vuonna 2012 kuolleet Luokka:Seulonnan keskeiset artikkelit
Maantievirus matkalla pohjoiseen

Maantievirus matkalla pohjoiseen: 14 kolkkoa tarinaa on Stephen Kingin vuonna 2003 julkaistu novellikokoelma. Alkuteos Everything's Eventual: 14 Dark Tales on julkaistu Yhdysvalloissa vuonna 2002. Nimensä mukaisesti se sisältää 14 tarinaa. Teoksen on suomentanut Ilkka Rekiaro. Kirjan novelleista 1408 ja Riding the Bullet ovat toimineet pohjana samannimisille elokuvasovituksille. ==Novellit== * "Ruumiinavaussali numero neljä" ("Autopsy Room Four", 1997) * "Mustapukuinen mies" ("The Man in the Black Suit", 1994) * "Kaikesta rakkaasta joutuu luopumaan" ("All That You Love Will Be Carried Away", 2001) * "Jack Hamiltonin kuolema" ("The Death of Jack Hamilton", 2001) * "Kalmanhuoneessa" ("In the Deathroom", 1999) * "Elurian pikku sisaret" ("The Little Sisters of Eluria", 1998) * "Kaikki on rentoo" ("Everything's Eventual", 1997) * "L. T:n lemmikkieläinteoria" ("L. T.'s Theory of Pets", 1997) * "Maantievirus matkalla pohjoiseen" ("The Road Virus Heads North", 1999) * "Lounaalla ravintola Gothamissa" ("Lunch at the Gotham Café", 1995) * "Se tunne jolle on nimi vain ranskaksi" ("That Feeling, You Can Only Say What It Is in French", 1998) * "1408" ("1408", 1999) * "Luodin kyydissä" ("Riding the Bullet" (e-book), 2000) * "Onnenmyntti" ("Luckey Quarter", 1995) == Lähteet == Luokka:Stephen Kingin novellikokoelmat Luokka:Vuoden 2002 kirjat
Goffredo Petrassi

Goffredo Petrassi (16. heinäkuuta 1904 – 3. maaliskuuta 2003) oli italialainen säveltäjä. Hän syntyi Zagarolossa ja alkoi 15-vuotiaana työskennellä paikallisessa musiikkikaupassa. Vuonna 1928 Petrassi siirtyi Roomaan opiskelemaan urkujen soittoa ja sävellystä. Vuonna 1934 Alfredo Casella johti Petrassin säveltämän Partitan orkesterille Amsterdamissa. Petrassin sävellyksiin kuuluu mm. kahdeksan "konserttoa orkesterille", jotka hän sävelsi 1930-1970-luvuilla. == Lähteet == Luokka:Italialaiset säveltäjät Luokka:Vuonna 1904 syntyneet Luokka:Vuonna 2003 kuolleet
Australian Idol

Australian Idol Australian Idol on Australian versio brittien Pop Idolista (Suomessa Idols). Se on kyvynetsintäohjelma, jossa etsitään popesiintyjää. Sitä on esitetty seitsemän kautta vuosien 2003-2009 aikana ja sen viimeisimmällä kaudella sen juontajina toimivat Andrew G ja Ricki-Lee Coulter. == Ohjelman kaudet == Kausi Jaksot Alun perin esitetty Tulokset Tuomarit Juontajat Ensimmäinen jakso Finaali Voittaja The Australian Idol Winners: Where Are They Now? Toinen 11 44 27. heinäkuuta 2003 19. marrasuuta 2003 Guy Sebastian Shannon Noll * * Marcia Hines * Ian Dickson * * James Mathison 2 37 13. heinäkuuta 2004 21. marraskuuta 2004 Casey Donovan Anthony Callea 3 53 26. heinäkuuta 2005 21. marraskuuta 2005 Kate DeAraugo Emily Williams *Mark Holden *Marcia Hines * 4 36 6. elokuuta 2006 26. marraskuuta 2006 Damien Leith Jessica Mauboy 5 37 5. elokuuta 2007 25. marraskuuta 2007 Natalie Gauci Matt Corby *Mark Holden *Marcia Hines *Ian Dickson *Kyle Sandilands 6 35 24. elokuuta 2008 23. marraskuuta2008 Wes Carr Luke Dickens *Marcia Hines *Ian Dickson *Kyle Sandilands *Andrew G *James Mathison * Ricki-Lee Coulter 7 20 9. elokuuta 2009 22. marraskuuta 2009 Stan Walker Hayley Warner *Jay-Dee Springbett *Marcia Hines *Ian Dickson *Kyle Sandilands *Andrew G *Ricki-Lee Coulter == Lähteet == == Aiheesta muualla == * Australian Idol web site * Australian Idol Blog * Inside Australian Idol * The Spin Start's Here's Idol recaps - a tongue-in-cheek look at Idol Luokka:Idols Luokka:Australialaiset tositelevisiosarjat Luokka:Network 10:n televisio-ohjelmat
Gentianales

Gentianales on varsinaiskaksisirkkaisten, Rosopsida, ryhmään Euasteridae I kuuluva lahko. Sen tunnetuimpia edustajia ovat katkero-, matara- ja oleanterikasvit. Lahkon kemiallisia ominaisuuksia ovat iridoidien, indolialkaloidien, flavonien ja flavonolien esiintyminen; sen sijaan myrisetiini on harvinaista. Rauhaskarvat puuttuvat. Korkkijälsi sijaitsee varren pinnalla. Lehtiruodin johtojänne tai -jänteet ovat poikkileikkaukseltaan kaarimaisia. Kasvit haarautuvat tämänvuotisista versoista ja niiden lehtiasento on vastakkainen. Kutakin lehtiparia yhdistää varren poikki kulkeva juova. Lehdet ovat usein korvakkeellisia ja niissä on erityssuomuja. Kukan sikiäimessä on paljon siemenaiheita. == Heimot == Lahkossa on viisi heimoa, joista Suomen kasvistossa ovat edustettuna matara- ja katkerokasvit. Oleanterikasveista Suomessa tavataan vain lounaassa kasvavaa kalliokäärmeenpistonyrttiä (Vincetoxicum hirundinarium) sekä paikoitellen puutarhakarkulaisena kasvavaa pikkutalviota (Vinca minor). * Rubiaceae – matarakasvit ** 611 sukua ja 13150 lajia lähes koko maapallolla, erityisesti kuitenkin tropiikissa ** synonyymit: Aparinaceae, Asperulaceae, Catesbaeaceae, Cephalanthaceae, Cinchonaceae, Coffeaceae, Coutareaceae, Cynocrambaceae, Dialypetalanthaceae, Galiaceae, Gardeniaceae, Guettardaceae, Hedyotidaceae, Henriqueziaceae, Houstoniaceae, Hydrophylacaceae, Lippayaceae, Lygodisodeaceae, Nonateliaceae, Operculariaceae, Pagamaeaceae, Psychotriaceae, Randiaceae, Sabicaeaceae, Theligonaceae * Gentianaceae – katkerokasvit ** 87 sukua ja 1655 lajia yleismaailmallisesti, mutta erityisesti lauhkealla vyöhykkeellä ** synonyymit: Chironiaceae, Coutoubiaceae, Obolariaceae, Saccifoliaceae * Loganiaceae – strykniinipähkinäkasvit ** 13 sukua ja 420 lajia tropiikissa ** synonyymit: Antoniaceae, Gardneriaceae, Geniostomaceae, Spigeliaceae, Strychnaceae * Gelsemiaceae ** 2 sukua ja 11 lajia tropiikissa ** synonyymi: Pteleocarpaceae * Apocynaceae – oleanterikasvit ** 415 sukua ja 4555 lajia enimmäkseen tropiikissa ja lämpimässä vyöhykkeessä ** synonyymit: Asclepiadaceae (käärmeenpistonyrttikasvit), Carissaceae, Cerberaceae, Cryptostegiaceae, Cynanchaceae, Ophioxylaceae, Pacouriaceae, Periplocaceae, Plumeriaceae, Stapeliaceae, Vincaceae, Willughbieaceae == Lähteet == *
Roy Douglas

Roy Douglas (12. joulukuuta 1907 Tunbridge Wells – 23. maaliskuuta 2015) oli englantilainen säveltäjä. Hän aloitti pianon soittamisen 5-vuotiaana ja säveltämisen 10-vuotiaana. Vuonna 1933 Douglas pääsi Lontoon sinfoniaorkesterin jäseneksi. Douglasin sävellyksiin kuuluvat muun muassa oboekvartetto (1932), Kuusi tanssikarikatyyriä (1939) ja elegia jousille (1945). ==Lähteet== Luokka:Brittiläiset säveltäjät Luokka:Vuonna 1907 syntyneet Luokka:Vuonna 2015 kuolleet Luokka:Yli satavuotiaiksi eläneet brittiläiset
NORDCAPS

NORDCAPS (Nordic Coordinated Arrangement for Military Peace Support) oli Islannin, Norjan, Ruotsin, Suomen ja Tanskan välinen pohjoismainen sopimus, jolla vuodesta 1997 koordinoitiin rauhanturvaoperaatioihin liittyvää opetusta maiden kesken. Sopimuksen perusteella esimerkiksi yhteispohjoismainen CIMIC- koulutus annettiin Suomessa, sotilaspoliisikoulutus Tanskassa ja huoltokoulutus Norjassa. Sopimuksen korvasi Nordefco-puolustusyhteistyö vuonna 2009. ==Aiheesta muualla== *NORDCAPS Luokka:Rauhanturvaaminen luokka:Suomen puolustusvoimat luokka:Norjan puolustusvoimat luokka:Tanskan asevoimat luokka:Ruotsin asevoimat
Lembit Krull

Lembit Krull on virolainen rockmuusikko. Hän on soittanut bassokitaraa muun muassa J.M.K.E.:ssa sekä omassa yhtyeessään nimeltä Hot Kommunist, jossa myös lauloi. Krullin isä oli jazz -kitaristi ja perheessä myös kuunneltiin jazzia. Krull on kertonut, ettei hän osaa arvostaa yhtä musiikkityyliä toista paremmaksi, eikä halua sitoutua tyylillisesti mihinkään vaan tehdä, mitä itse haluaa. Hän aloitti soittamaan punkkia 14-15-vuotiaana ja liittyi yhtyeeseen J.M.K.E. Yhtye soitti ensimmäisen keikkansa Rakveren kaupungin kupeessa sijaitsevalla Vinnin kylän maatalous-sovhoosin klubilla, itäisessä Virossa 18.1.1986. Krull sai idean omasta yhtyeestä, Hot Kommunist, 90-luvun alussa, jolloin hän oli vielä J.M.K.E:ssa. Hän halusi tehdä omaa musiikkiaan. Tähän J.M.K.E:ssa, jossa Villu Tamme teki kappaleet alusta loppuun ja muu yhtye vain soitti niitä, ei ollut mahdollisuutta. Yhtyeen ensimmäisen albumin materiaali tuhoutui ennen sen julkaisemista, ja yhtye lopetti joksikin aikaa toimintansa. Krull ei koskenut soittimiin muutamaan vuoteen kunnes keväällä 2013 kokosi yhtyeen kasaan ja he äänittivät albumin uudelleen. Albumi 21. Century Home julkaistiin vuonna 2015. Lisäksi Krull on soittanut bassoa suomalaisessa Pentatonik industrial-metalli yhtyeessä. Yhtye jäi tauolle EPn Bottom Touch jälkeen vuonna 2007. ==Lähteet== Luokka:Virolaiset basistit Luokka:Virolaiset rockmuusikot Luokka:Elävät henkilöt Luokka:Vuonna 1969 syntyneet Luokka:Virolaiset uusnatsit
Osvaldas Balakauskas

Osvaldas Balakauskas (s. 19. joulukuuta 1937) on liettualainen säveltäjä. Hän syntyi Miliunaissa ja opiskeli Vilnassa vuosina 1955–1961. Myöhemmin hän opiskeli myös Kiovassa. Vuodesta 1988 lähtien Balakauskas on opettanut sävellystä konservatoriossa Vilnassa. Luokka:Liettualaiset säveltäjät Luokka:Neuvostoliittolaiset säveltäjät Luokka:Vuonna 1937 syntyneet Luokka:Elävät henkilöt
Tarvo Hanno Varres

Tarvo Hanno Varres (s. 25. heinäkuuta 1970) on virolainen taiteilija. Hän on soittanut vuosina 1986-88 yhtyessä J.M.K.E., 1988-95 Röövel Ööbik ja Una Bomba. == Näyttelyt == Guide to Intronomadism, Tallinn Art Hall, 1991 Shadows of a Doubt, Tallinn Art Hall, 2013 1995, Contemporary Art Museum of Estonia, 2015 Shadow of a Flame, Tartu Art House, 2015 ==Lähteet== == Aiheesta muualla == Behind the Corner. Tarvo Varres, by Hanno Soans Flaming Shadows, Kadri Veermäe, Kunst.ee, 4/2015 Luokka:Vuonna 1970 syntyneet Luokka:Elävät henkilöt Luokka:Virolaiset taiteilijat
Joaquín Homs

Joaquín Homs (1906–2003) oli espanjalainen säveltäjä. Hän aloitti musiikin opintonsa 8-vuotiaana. Hän soitti aluksi vain selloa, mutta ryhtyi 1930-luvulla opiskelemaan myös sävellystä. Homsin teoksiin kuuluu muun muassa pianokappaleita. Luokka:Espanjalaiset säveltäjät Luokka:Vuonna 1906 syntyneet Luokka:Vuonna 2003 kuolleet
Kamose

Kamose oli Egyptiä noin vuonna 1550 eaa. hallinnut faarao. Hän oli kuningatar Aahotepin ja faarao Sekenenre Taon:n poika ja seuraaja. Kamose oli 17. dynastian viimeinen faarao ja karkotti Egyptiä toisen välikauden ajan hallinneet hyksot Egyptistä. Kamosen kuoleman jälkeen hänen nuorempi veljensä Ahmose yhdisti Ylä- ja Ala-Egyptin uudelleen ja perusti 18. dynastian ja siten myös uuden valtakunnan, joka on kolmas muinaisen Egyptin historian kolmesta pääaikakaudesta. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Mykola Kolessa

Mykola Filaretovytš Kolessa (, 6. joulukuuta 1903 Sambir, Galitsia – 8. kesäkuuta 2006 Lviv, Ukraina) oli ukrainalainen säveltäjä. Myös hänen isänsä Filaret Kolessa oli säveltäjä. Kolessa siirtyi 1920-luvulla Prahaan opiskelemaan. Hänen opettajiinsa kuuluivat muun muassa Vítězslav Novák ja Otakar Ostrčil. Kolessan sävellyksiin kuuluu orkesteri-, laulu- ja kamarimusiikkia. ==Lähteet== == Aiheesta muualla == * Mykola Kolessa compositions All Music Guide Luokka:Ukrainalaiset säveltäjät Luokka:Yli satavuotiaiksi eläneet ukrainalaiset Luokka:Vuonna 1903 syntyneet Luokka:Vuonna 2006 kuolleet
Solanales

Solanales on varsinaiskaksisirkkaisten, Rosopsida, Euasteridae I -ryhmään kuuluva lahko. Sen tunnetuimpia edustajia ovat kierto- ja koisokasvit. Tähän lahkoon kuuluvat muun muassa tomaatti, peruna, paprika ja tupakat. Solanales- lahkon kasvien lehtiasento on kierteinen. == Heimot == Lahkossa on viisi heimoa. Suomessa tavataan edustajia koiso- ja kiertokasveista. * Sphenocleaceae ** 1 suku (Sphenoclea) ja 2 lajia tropiikissa * Hydroleaceae ** 1 suku (Hydrolea) ja 12 lajia tropiikissa * Convolvulaceae – kiertokasvit ** 57 sukua ja 1 600 lajia yleismaailmallisesti ** synonyymit: Cressaceae, Cuscutaceae (humalanvieraskasvit), Dichondraceae, Erycibaceae, Humbertiaceae, Poranaceae * Solanaceae – koisokasvit ** 102 sukua ja 2 460 lajia yleismaailmallisesti, pääasiassa kuitenkin trooppisessa Amerikassa ** synonyymit: Atropaceae, Cestraceae, Daturaceae, Duckeodendraceae, Goetzeaceae, Hyoscyamaceae, Lyciaceae, Nicotianaceae, Nolanaceae, Salpiglossidaceae, Sclerophylacaceae (systemaattiselta asemaltaan epävarma) * Montiniaceae ** 3 sukua ja 5 lajia Afrikassa ja Madagaskarilla ** synonyymi: Kaliphoraceae == Lähteet == *